

**Еуразиялық экономикалық комиссия Алқасының 2021 жылғы 1 наурыздағы №25 шешіміне өзгерістер енгізу туралы**

Еуразиялық экономикалық комиссия Алқасының 2022 жылғы 22 наурыздағы № 46 шешімі

      Еуразиялық экономиалық комиссия туралы ереженің (2014 жылғы 29 мамырдағы Еуразиялық экономикалық одақ туралы шартқа № 1 қосымша) 7 және 44-тармақтарына сәйкес Еуразиялық экономикалық комиссия Алқасы **шешті:**

      1. Қосымшаға сәйкес Еуразиялық экономикалық комиссия Алқасының 2021 жылғы 1 наурыздағы "Интеграцияны және халықаралық қызметті дамыту жөніндегі консультативтік комитет туралы" №25 шешіміне өзгерістер енгізілсін.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *М. Мясникович* |

|  |  |
| --- | --- |
|  | Еуразиялық экономикалық комиссия Алқасының 2022 жылғы 22 наурыздағы № 46 шешіміне ҚОСЫМША |

**Еуразиялық экономикалық комиссия Алқасының 2021 жылғы 1 наурыздағы №25 шешіміне енгізілетін ӨЗГЕРІСТЕР**

      1. Қазақша мәтінде атауындағы, 1 және 2-тармақтардағы "Интеграцияны және халықаралық қызметті дамыту" деген сөздер "Халықаралық қызмет" деген сөздермен ауыстырылсын.

      2. Аталған Шешіммен бекітілген Интеграцияны және халықаралық қызметті дамыту жөніндегі консультативтік комитет туралы ережеде:

      а) Қазақша мәтінде атауындағы "Интеграцияны және халықаралық қызметті дамыту" деген сөздер "Халықаралық қызмет" деген сөздермен ауыстырылсын;

      б) 1-тармақта:

      қазақша мәтінде бірінші абзацтағы "Интеграцияны және халықаралық қызметті дамыту" деген сөздер "Халықаралық қызмет" деген сөздермен ауыстырылсын;

      екінші абзац мынадай редакцияда жазылсын:

      "Комитет Комиссияның Еуразиялық экономикалық одақтың (бұдан әрі – Одақ) халықаралық қызметі мәселелері жөніндегі консультативтік органы болып табылады.";

      в) 3-тармақтың "а" тармақшасында "экономикалық дамудың басымдықты стратегиялық бағыттарына, Одақ шеңберіндегі интеграцияны дамытуға және" деген сөздер алып тасталсын.

      г) 4-тармақтың "а" тармақшасында:

      екінші абзац алып тасталсын;

      үшінші абзац "Комиссияның құрылымдық бөлімшелерінің құзыреттерін ескере отырып" деген сөздермен толықтырылсын;

      сегізінші абзацта "іске асыру механизмдерін құру" деген сөздер "қарау" деген сөзбен ауыстырылсын;

      тоғызыншы абзац "халықаралық қызмет саласында" деген сөздермен толықтырылсын.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК